ཞི་བསིལ་བདུད་རྩིས་ཀླ་ཀློའི་མེ་དཔུང་བཅིལ། ། ཆོལ་གསུམ་བོད་འབངས་རང་དབང་གནས་ལ་བཀོད། ། དཔལ་ལྡན་ས་སྐྱའི་སྡེ་རབས་རིམ་བྱུང་ནས། ། སླར་ཡང་རྫོགས་ལྡན་གསར་པའི་དགའ་སྟོན་འཇོ། ། གནམ་སའི་དབང་ཕྱུག་དགའ་ལྡན་ཕོ་བྲང་པའི། ། ཞི་བའི་རྒྱལ་ཐབས་གསེར་གྱི་འཁོར་ལོ་ཆེར། ། རྒྱ་ཧོར་ཆེ་རྒུའི་རལ་པའང་ཉེར་བཏུད་ན། ། ཕྱོགས་ལས་རྣམ་པར་རྒྱལ་བ་དོན་དང་མཐུན། ། དུས་ཀྱིས་རྒུད་པའི་ཐུན་གསུམ་མཚན་ལྗོངས་འདིར། ། ཐུགས་བསྐྱེད་ག་བུར་ཟེར་མ་དང་འགྲོགས་ཏེ། ། འཆར་པའི་ཟླ་བའི་གངས་ཅན་མགོན་པོ་ཁྱོད། ། དུས་ལས་གཡོལ་མེད་རྒྱ་མཚོའི་རླབས་འདྲ་དྲན། ། ཞེས་པ་ནི་དགའ་སྐྱོ་སྣོལ་མར་འཐབ་པའི་ཚོར་སྣང་གིས་སེམས་ཁམས་བཟི་བའི་བར་སྐབས་ཀྱི་སེམས་གསོ་དང་ངལ་གསོ་ལྷན་ཅིག་པའི་གཏམ་དུ་སྨྲས་སོ། །